સપ્ટેમ્બરથી રેવલે આ મફત સેવા બંદ કરશે | Vyaapaar Samachar
સપ્ટેમ્બરથી રેવલે આ મફત સેવા બંદ કરશે
auto | August 25, 2018, 11:38 AM
નવી દિલ્હી: રેલવેએ ઓનલાઇન ટિકિટ બુકિંગ સિસ્ટમમાં પ્રવાસીઓને મફત અકસ્માત વીમો આપવાની યોજનાને સમાપ્ત કરવાનો નિર્ણય કર્યો છે.રેલવેના એક અધિકારીએ જણાવ્યું કે આ યોજના પહેલી સપ્ટેમ્બરથી બંધ કરવામાં આવશે.
રેલવે હવે આઇઆરસીટીસીની વેબસાઇટ અને એપના માધ્યમથી ટિકિટ બુક કરતી વખતે પ્રવાસીઓને વીમાનો ઓપ્શન આપશે. રેલવે અનુસાર,પહેલી સપ્ટેમ્બરથી વીમો લેવો છે કે નહિં, એ સંપૂર્ણ પણે મુસાફરો પર નિર્ભર રહેશે. ઉપરાંત બોર્ડે કહ્યું કે, ઇ-ટિકિટ બુક કરનાર પ્રવાસીઓ માટે ટ્રાવેલ્સ ઇન્શ્યોરન્સ ઓપ્શનલ હશે.
નોંધનીય છે કે વડા પ્રધાનની ડિજિટલ ઈન્ડિયાની ઝુંબેશને વેગ અને પ્રોત્સાહન આપવા માટે રેલવે બોર્ડે દિસેમ્બર,2017માં પ્રવાસીઓને મફતમાં વીમો આપવાનું શરૂ કર્યું હતું. જ્યારે આ પહેલા રેલવેએ ડેબિટ કાર્ડ દ્વારા ચુકવણી પર બુકિંગ ચાર્જ પણ માફ કર્યો હતો.
તમને બતાવી દઇએ કે, આઇઆરસીટીસીના વીમા યોજના હેઠળ યાત્રા દરમિયાન અકસ્માતમાં કોઇ પણ પ્રવાસીનો મોત થાય તો રૂ.10 લાખ આપવાની જોગવાઈ છે. ઉપરાંત, અકસ્માતમાં અપંગ થતા રૂ.7.5 લાખ અને ઘાયલ થવા પર રૂ.2 લાખ અને મૃત શરીરના પરિવહન માટે રૂ.10,000 આપવામાં આવે છે.
Read More: Railway FreeInsurance Travelers IRCTC TicketBooking
Web Title: Railway will be closed this free service from September